AH-IV a fost o tanchetă proiectată în Cehoslovacia folosită de către România, Suedia și Iran în timpul celui de-al Doilea Război Mondial. Și România a creat un prototip (al versiunii R-1), numit R-1-a. Vehiculele românești au participat la conflict pe Frontul de Răsărit de la Operațiunea Barbarossa până la Ofensiva de la Viena. Douăzeci de vehicule au fost vândute Etiopiei, care le-a folosit până în anii 1980.